Diari Oficial de la Generalitat Valenciana


Sumari del DOGV 7559, del 29-06-2015 (2015/5817)

RESOLUCIÓ d'1 de juny de 2015 de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 31/15-AIA Almussafes.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7559

Data del DOGV
:   29-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5817


Data del document
:   01-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Almussafes
    * impacte ambiental

RESOLUCIÓ d'1 de juny de 2015 de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 31/15-AIA Almussafes. [2015/5817]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, que establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Únic  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 31/15-AIA Almussafes.  
  
«Declaració d'impacte ambiental  
Expedient: 31/15-AIA.  
Títol: Modificació substancial de l'autorització ambiental integrada d'una indústria de fabricació de vehicles.  
Promotor: Ford España, SL  
Autoritat substantiva: Servici de Protecció i Control Integrat de la Contaminació. Conselleria d'Infraestructures, Territori i Medi Ambient.  
  
Localització: polígon industrial d'Almussafes, s/n, del terme municipal d'Almussafes (València).  
Antecedents  
La factoria Ford España, SL, disposa de:  
- Declaració d'impacte ambiental favorable amb condicionants (de 20 de juny de 1995, expedient 108/95-AIA, instal·lació de cogeneració de cicle combinat).  
- Estimació d'impacte ambiental favorable amb condicionants (de 25 d'octubre de 2002, expedient 093/01-AIA, planta biològica per a depuració d'aigües residuals industrials).  
- Autorització ambiental integrada, mitjançant una resolució de 29 d'octubre de 2007, que queda inscrita en el registre general d'instal·lacions d'IPPC de la Comunitat Valenciana amb núm. 100-07/AAI/CV.  
S'assigna a la instal·lació el número d'identificació mitjà ambiental (NIMA) 2893297022, i queda autoritzada per a:  
- Núm. 19/P/RTP/CV Autorització productor residus.  
- Núm. 46/10138/CV Autorització productor residus sanitaris.  
Descripció del projecte  
L'objecte del projecte és la sol·licitud de l'actualització i modificació substancial de l'autorització ambiental integrada d'una indústria de fabricació de vehicles d'acord amb la Llei 2/2006, de 5 de maig, de Prevenció de la Contaminació i Qualitat Ambiental, per a un nou sistema de tractament superficial PTEC, una nova cabina de pintura Annex Booth, una nova depuradora d'aigües àcides i l'ampliació de la depuradora biològica.  
Quant les instal·lacions existents i autoritzades, no hi ha modificació respecte al que establix l'autorització ambiental integrada.  
Les noves instal·lacions s'ubiquen dins la factoria Ford España, SL.  
El certificat de compatibilitat urbanística indica que l'activitat té la consideració de compatible pel planejament d'Almussafes, sempre que es complisquen els paràmetres d'abocament que figuren en les ordenances municipals i la resta de normativa legal vigent referent a abocaments d'aigües residuals i contaminació mediambiental.  
L'ampliació de la depuradora biològica es realitza per a adaptar-se als nous processos de pintures i amb això reduir la càrrega orgànica de l'aigua residual per a complir amb els límits legals establits per la Confederació Hidrogràfica del Xúquer.  
Per a millorar l'eficàcia dels sistemes de tractament de les aigües residuals s'habilita la nova depuradora d'aigües àcides.  
La planta de pintures té una superfície de 36710 m², incloent-hi la recent ampliació que ha suposat la construcció de dos edificis un denominat Annex Booth annex a la nau de pintures, destinat a cabina de pintat de carrosseries i un altre PTEC destinat al pretractament de pintures adossat a l'est de la nau de carrosseries.  
Descripció del procés productiu de les noves instal·lacions  
La nova cabina de pintura Annex Booth s'adapta a una sèrie de carrosseries diferents, es fa el procés de pintat amb l'emprimació realitzada electrostàticament i a l'interior de la cabina, on l'aire es renova contínuament.  
El nou sistema de tractament superficial PTEC. Este nou edifici completa el tractament superficial previ al tractament de pintura en les carrosseries. Les carrosseries passen per un llavat i desgreixat amb aigua a 50-60º, per a eliminar les restes de greixos de la planta de carrosseries es du a terme un procés de fosfatat amb dissolució de fosfat de zinc en l'interior d'un túnel, que al final seran tractades amb aigua desmineralitzada per a eliminar restes de fosfat i posteriorment les carrosseries arriben a un procés de cataforesi que consistix en la immersió dins d'una bóta amb pintura epoxi dissolta en aigua desmineralitzada, per mitjà d'un procés d'electrocataforesi en què les carrosseries actuen de càtode i les placa de la bóta d'ànode, es deposita una pel·lícula de 20 microns de grossària en tota la superfície de la carrosseria, que passen per una dutxa d'aigua desmineralitzada per a eliminar impureses i per un forn que a 180º cura la capa de pintura depositada.  
  
La factoria disposa de quatre plantes de tractament d'aigües residuals:  
1. Planta d'ultrafiltració.  
2. Planta de tractament d'aigües alcalines.  
3. Planta de tractament d'aigües àcides.  
És una planta de tractament fisicoquímic on les aigües residuals àcides provinents del procés de fosfatació i cataforesisde la nau de pintures són tractades d'acord amb el procés següent:  
1. Inicialment són tractades amb un coagulant sintètic.  
2. Posteriorment passen al procés de neutralització amb hidròxid càlcic i coagulant inorgànic per a la precipitació dels metalls i el fluorur.  
3. Se'ls afig floculant, i la posterior decantació per mitjà de decantadors i tancs espessadors.  
4. L'aigua que en resulta va a un tanc amb control previ per mitjà d'un turbidímetre i un ajust de ph i d'ací va al tanc de bombament.  
L'efluent de les aigües residuals àcides aboquen directament a la xarxa de clavegueram. Els llots residuals de la planta de tractament d'aigües àcides es tracten en un filtre premsa independent, que retirarà un gestor autoritzat.  
4. Planta de tractament biològic.  
Esta ampliació està dissenyada perquè en el cas de vessament o fuita les aigües residuals reinicien novament el procés de tractament.  
L'ampliació de la depuradora biològica consistix en:  
- Nou tanc d'emmagatzematge i homogeneïtzació d'aigües de 1000 m³.  
- Tanc de desnitrificació de 500 m³.  
- Millora del sistema de bombament.  
- Dos filtres d'arena previs al bombament de l'aigua tractada a la llacuna.  
Tramitació administrativa  
El 23 de maig de 2014 es registra en el Servici d'Avaluació d'Impacte Ambiental un escrit del Servici de Protecció i Control Integrat de la Contaminació en què se sol·licita, d'acord amb l'article 26 del Decret 127/2006, un informe sobre la suficiència de la documentació. Remet expedient compost per:  
Projecte bàsic per a la sol·licitud d'actualització de l'autorització ambiental integrada, estudi d'impacte ambiental, document de síntesi, certificat de compatibilitat urbanística emés per l'Ajuntament d'Almussafes, informe d'auditoria acústica, informe d'actualització de l'anàlisi de riscos mediambientals, pla d'autoprotecció, informe de caracterització de focus emissors de contaminació atmosfèrica, document d'acceptació de residus.  
El 12 de juny de 2014 es va efectuar consulta a la Subdirecció General del Medi Natural sobre la valoració de repercussions ambientals derivades de la modificació substancial de l'autorització ambiental integrada.  
El 18 de juliol de 2014 es va emetre un informe en què es considera que la realització del projecte no s'ubica dins de la limitació de cap espai de la Xarxa Natura 2000 i no causarà afeccions negatives a hàbitats ni a espècies.  
El 9 de març de 2015 el Servici de Protecció i Control Integrat de la Contaminació comunica que ha finalitzat el termini d'informació pública del projecte bàsic de modificació substancial de l'autorització ambiental integrada sense que s'hi hagen presentat al·legacions.  
Consideracions ambientals  
Els principals elements ambientals que poden veure's afectats en la fase de construcció i les mesures correctores proposades són:  
- En la mateixa obra se segregaran els residus emprant contenidors específics.  
- S'habilitarà un punt net amb solera impermeabilizable per a l'emmagatzematge de residus perillosos (d'ara en avant RP), un muret de contenció i una teulada que a més anirà dotada d'un sistema d'extinció d'incendis.  
- Es disposarà de suficients envasos i etiquetes per a identificar els RP, a més de material absorbent per a possibles vessaments.  
- Seran retirats per un gestor autoritzat els RP i els possibles vessaments, que es gestionaran d'acord amb la normativa vigent.  
- Revisió periòdica de la maquinària i el seu manteniment adequat.  
  
- Quant als materials provinents de l'excavació, quan n'hi haja una quantitat adequada s'eliminaran en abocadors pròxims degudament autoritzats.  
- Es minimitzarà l'alçament de pols en les operacions de càrrega/descàrrega, per a això no s'apilaran en llocs desprotegits del vent els materials fins, s'instal·laran barreres de protecció contra el vent, tipus lona, tendals, sistemes d'aspersió, etc. es regaran la pista de càrrega/descàrrega dels camions i les zones de treball.  
- Es posaran mesures correctores quant a la generació de sorolls, els treballs es faran en horari diürn, l'abocament de runa des d'altures inferiors a 1 m, i es comprovarà que la maquinària d'obra ha passat les inspeccions tècniques.  
Els principals elements ambientals que poden veure's afectats en la fase d'explotació i les mesures correctores propostes són:  
El projecte proposa l'ús de les MTD descrites en els documents BREF aplicables al sector de l'automoció, triades per a adaptar-les en la instal·lació que asseguren les millores ambientals.  
- La factoria disposa d'un sistema de gestió mediambiental certificat d'acord amb la norma UNE-EN ISO 14495:2004, que serà aplicable a les noves instal·lacions.  
- Es realitzarà un manteniment adequat dels equips de mesurament d'emissions i immissions.  
- Es preveu disposar d'espais destinats a la recollida selectiva de residus, l'ús del magatzem ja existent en la factoria i l'aplicació als residus produïts de la mateixa gestió que es fa amb la resta dels residus.  
  
- La factoria disposa de pous piezomètrics que controlen la qualitat de les aigües subterrànies, a més d'un informe de sòls contaminats i d'un pla de control per a evitar les contaminacions i caracteritzar els sòls de la factoria.  
El programa de vigilància ambiental (PVA), establix en la fase de funcionament:  
- La realització periòdica d'auditories acústiques.  
- Vigilància periòdica de l'estat del paviment.  
- Control periòdic de l'estat de canonades i conduccions.  
- Revisió de l'estat dels tancs d'emmagatzematge de producte i de matèries primeres.  
- Control i seguiment de les emissions i els abocaments, i la seua periodicitat de revisió.  
Quant a les emissions a l'atmosfera, es va realitzar una comprovació dels focus emissors de contaminació atmosfèrica, se'n definiren les característiques físiques, els contaminants i els valors emesos, s'adjuntaren annexos dels focus d'emissió canalitzada i fitxes corresponents als focus significatius, un informe actualitzat d'ATISAE en què s'adapten els focus que hi ha a la nova normativa CAPCA del Reial Decret 100/2011 de 28 de gener.  
En la planta de pintures, edifici Annex Booth, hi ha dos focus els paràmetres de la qual emesos són: COT i partícules, amb una periodicitat de mesurament per una ECMCA anual.  
En la planta de pintures, edifici PETEC, hi ha tres focus significatius i tres focus no significatius, en els focus significatius els paràmetres a mesurar són COT, partícules i gasos de combustió, amb una periodicitat de mesurament per una ECMCA anual i cada tres anys.  
En la documentació presentada es realitza un estudi de les característiques dels focus i valors dels contaminants. En resulten uns valors per davall del límit de quantificació o llunyans dels valors límits d'emissió.  
Per a l'adequada gestió tant de residus perillosos com no perillosos es disposa en la planta d'un gestor autoritzat que assumix la titularitat dels residus i és el responsable del transport dels residus fins a les destinacions intermèdies o finals autoritzats.  
Es realitza una correcta segregació dels residus generats. Es disposa de tots els punts de recollida selectiva, a més del centre de transferència en la mateixa planta, tal com es feia anteriorment.  
Els nous residus generats i la seua codificació segons l'Orde MAM/304/2002, de 8 de febrer, per les quals es publiquen les operacions de valorització i eliminació de residus i la llista europea de residus, són els següents:  
Aigua amb hidrocarburs 160708\* i 140603\*  
Aigües olioses amb HC 120109\*  
Coixins de seguretat i pretensors 160110\*  
Desmotlejant 160305\*  
Envasos metàl·lics recuperables 150104  
Filtres de cabina de pintures/filtre aigües fosfatació 150202\*  
Llots biològics 190812 (abans 190811\*)  
Llots trapa deslacats 080113\*  
Llots filtre-premsa deslacats 190813\*  
Mescla plàstic/paper contaminat 150110\*  
Restes adhesives i segelladors (Loctite) 080409\*  
Restes adhesives i segelladors (Terostat-Terokal) 080409\*  
Sepiolita 150202\*  
Solucions aquoses de neteja 120301\*  
Àcid sulfúric (pegalín) 060101\*  
Envasos vidre contaminat 150110\*  
Filtres d'arena 190814  
Filtres osmosi 190905  
Residus d'obra i demolició 170904  
Solució fosfatant per a superfícies metàl·liques (gardobond) 110108\*  
Residus líquids aquosos que contenen substàncies perilloses 161001\*  
Emplomada 200140  
Cable coure 200140  
Induïts 200140  
Estructural llarga 200140  
Coure 200140  
Llanda 200140  
Alumini trasto/alumini 50 % calamina (blocs de motor) 200140  
Ferralla ferramentes obsoletes/ferralla ferro mescla motors 200140  
S'aporta documents d'acceptació de diversos residus.  
L'emmagatzematge temporal de residus perillosos s'adequarà segregat per tipus de residus, es realitzarà en lloc amb teulada i sòl impermeable i amb arreplega de vessaments accidentals, tipus safates metàl·liques, i quant als residus perillosos líquids, disposen de cubetes d'arreplega d'abocaments accidentals. A més es proposa com a mesura correctora l'ús de material absorbent, que es gestionarà segons la seua naturalesa.  
Es realitzarà com a bona pràctica la neteja de cubetes i arquetes abans d'èpoques de grans pluges.  
Les aigües residuals domèstiques sanitàries aboquen al clavegueram municipal.  
Les aigües pluvials es conduïxen per mitjà de xarxa separativa al col·lector de pluvials.  
Les aigües residuals del procés industrial aboquen:  
- Llacuna (per a reg).  
- Clavegueram municipal.  
- Col·lector de pluvials (aigües residuals de refrigeració).  
El projecte indica que disposa de vigilància i control per a previndre qualsevol tipus d'abocaments no considerats en el projecte.  
L'EPSAR remet un informe favorable en juliol de 2014, amb informes adjunts de resultats analítics i que indiquen que l'empresa no realitza abocaments que superen els límits generals d'abocament a una xarxa de sanejament.  
La Confederació Hidrogràfica del Xúquer emet un informe favorable al febrer de 2015 relatiu al condicionat a incloure en l'autorització ambiental integrada en què es referix a l'abocament d'aigües residuals de caràcter industrial a la llacuna i les aigües procedents de refrigeració a séquia.  
El projecte preveu la no existència de contaminació al sòl, excepte la possibilitat d'abocaments accidentals que serien tractats segons el pla d'emergències de Ford, a excepció del reg procedent del les llacunes, que està autoritzat per la Confederació Hidrogràfica del Xúquer.  
Es va aportar amb el projecte original d'autorització ambiental integrada l'informe preliminar de sòls contaminats.  
La nova depuradora d'aigües àcides davant d'un possible vessament o fuita. El sòl està segellat i anivellat per a dirigir-se a l'arqueta d'arreplega d'aigües residuals i així reiniciar novament el procés de tractament d'aigües residuals.  
Els tancs de tractament i depòsits estan sobrelevats per mitjà d'un pedestal de formigó per a evitar la possible contaminació al sòl.  
La mesura correctora realitzada en la cabina de pintura Annex Booth indica que les restes de pintura no depositades en la carrosseries són arrossegades davall un sòl de reixeta pel qual circula una cortina d'aigua que capta eixes partícules de pintura i dissolvents i les porta cap a una bassa de dispersió que a través d'un sistema d'ultrafiltració separa la pintura de l'aigua.  
La cabina de pintura Annex Booth, la depuradora d'aigües àcides i l'ampliació de la depuradora biològica estan sobre terreny totalment impermeabilitzat.  
Quant a la contaminació atmosfèrica per sorolls, es va fer al maig de 2010 una inspecció reglamentària del nivell sonor en horari diürn i nocturn, per una entitat col·laboradora en matèria de qualitat ambiental, i es va certificar que la instal·lació complix els límits establits en l'autorització ambiental integrada núm. 100-07/AAI/CV. La inspecció es fa cada cinc anys.  
El projecte estima que les noves instal·lacions no impliquen la necessitat d'avançar la realització d'una nova auditoria acústica.  
Consideracions jurídiques  
1. El projecte examinat constituïx, segons el que es preveu en l'annex I, grup 4 (indústria siderúrgica i del mineral. Producció i elaboració de metalls), apartat g (instal·lacions per al tractament de la superfície de metalls i materials plàstics per procés electrolític o químic, quan el volum de les cubetes fetes servir per al tractament siga superior a 30 metres cúbics), del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de Projectes, un dels supòsits fàctics en què resulta preceptiva la formulació d'una declaració d'impacte ambiental.  
  
2. L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 5 de la Llei 2/1989, de 3 de març, d'Impacte Ambiental, atribuïx a l'òrgan mediambiental la competència en formulació de la declaració d'impacte ambiental dels projectes que s'hi sotmeten.  
  
4. L'article 15 del Decret 47/2015, de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial aplicable.  
  
Per tot això, fent ús de les facultats que tinc legalment atribuïdes, formule la resolució següent.  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, la instal·lació de «modificació substancial de l'autorització ambiental integrada d'una indústria de fabricació de vehicles», promoguda per Ford España, SL, ubicada en el polígon industrial d'Almussafes, s/n, del terme municipal Almussafes (València), sempre que es duga a terme d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
1. Es fan extensiu al projecte de modificació substancial de l'autorització ambiental integrada tots i cada un dels condicionants inclosos en la declaració d'impacte ambiental formulada el 20 de juny de 1995 i en l'estimació d'impacte ambiental formulada el 25 d'octubre de 2002.  
  
2. Els nous residus generats en la instal·lació seran els relacionats en la part expositiva d'esta resolució o en qualsevol altre codi LER que l'òrgan competent en matèria de gestió de residus considere susceptible d'autorització, sempre que incloure'ls no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
3. Davant de la possibilitat d'abocaments accidentals, la instal·lació subjecta a avaluació d'impacte ambiental disposarà:  
3.1. Recipients d'emmagatzematge estancs i de gran resistència.  
3.2. Les distintes cubetes de retenció d'arreplega de possibles vessaments hauran de mantindre's netes i buidar-se amb una freqüència suficient que garantisca que no es produiran vessaments.  
3.3. En cap cas s'acumularan substàncies perilloses en àrees no impermeabilitzades, per això davant de la possibilitat de vessaments o abocaments accidentals per moviments de depòsits a unitats de procés o fuites de productes químics, la solera de la planta PETEC tindrà el paviment impermeable amb arreplega de vessaments accidentals en la zona d'acumulació o manipulació de substàncies perilloses.  
4. Els límits d'emissions canalitzades, la suficiència de la mesures preventives i correctores proposades i la resta d'aspectes relacionats amb la prevenció d'emissions a l'atmosfera, seran establits per l'òrgan competent en la preceptiva autorització d'activitats potencialment contaminants de l'atmosfera, d'acord amb el que preveu l'article 13 de la Llei 34/2007, de 15 de novembre, de Qualitat de l'Aire i Protecció de l'Atmosfera.  
5. A fi d'una adequada evacuació i tractament de les aigües residuals generades en el normal exercici de l'activitat, per a les aigües evacuades a la xarxa el titular de la instal·lació disposarà de la preceptiva autorització d'abocament d'aigües a la xarxa municipal de clavegueram, concedida per l'autoritat municipal. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en el cas de ser més restrictiva, a l'ordenança municipal d'abocaments de l'Ajuntament d'Almussafes. Així mateix, la qualitat dels abocaments han de garantir el compliment de l'art. 8 del Reial Decret 509/1996. Si fóra necessari s'aplicaran les mesures correctores pertinents per a complir amb els límits establits.  
6. La composició de les aigües de l'efluent residual no haurà de superar els valors límit establits en l'autorització d'abocament atorgada per la Confederació Hidrogràfica del Xúquer. Qualsevol anomalia en les instal·lacions de depuració d'aigües residuals que origine un abocament que supere els límits autoritzats haurà de comunicar-se per escrit immediatament a l'organisme de conca, que adoptarà simultàniament les mesures necessàries per a corregir-la en el mínim termini. Els llots generats en el tractament hauran de ser extrets periòdicament i eliminats de forma adequada.  
7. Es portarà un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals proposades en l'estudi d'impacte ambiental presentat.  
La documentació del programa de vigilància ambiental estarà a disposició de les autoritats competents.  
  
Segon  
Notificar a les parts interessades que contra esta resolució, per ser una acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets consideren oportuns.  
  
Tercer  
Publicar en el Diari Oficial de la Comunitat Valenciana esta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
D'acord amb la disposició transitòria primera de la Llei 21/2013, de 9 de desembre, d'Avaluació Ambiental, la regulació de la vigència de les declaracions d'impacte ambiental establida en l'article 43 de la Llei 21/2013 és aplicable a esta declaració d'impacte ambiental.  
  
València, 7 de maig de 2015.- El director general d'Avaluació Ambiental i Territorial: Juan Giner Corell.»  
  
València, 1 de juny de 2015.- El director general d'Avaluació Ambiental i Territorial: Juan Giner Corell.